Komission kertomus neuvostolle ja Euroopan parlamentille Egeanmeren pienten saarten hyväksi toteutettujen erityistoimenpiteiden täytäntöönpanossa saavutetuista tuloksista vuosina 1996 ja 1997 /* KOM/2001/0064 lopull. */





KOMISSION KERTOMUS NEUVOSTOLLE JA EUROOPAN PARLAMENTILLE Egeanmeren pienten saarten hyväksi toteutettujen erityistoimenpiteiden täytäntöönpanossa saavutetuista tuloksista vuosina 1996 ja 1997 SISÄLLYSLUETTELO 1. JOHDANTO 2. Asetuksessa (Ety) N:o 2019/93 säädetyt toimenpiteet 3. Toimenpiteiden eteneminen 3.1. Erityinen hankintajärjestelmä 1) Jogurtti 2) Sokeri 3) Vehnäjauho 4) Rehu 5) Hedelmät ja vihannekset 3.2. Paikallisia tuotteita koskevat tukitoimenpiteet 1) Karja 2) Maitotuotteet 3) Hedelmät, vihannekset ja kukat 4) Perunat 5) Viininviljelyalat 6) Oliivitarhat 7) Hunaja 4. EMOTR:n tukiosastolle toimenpiteiden toteuttamisesta aiheutuvat menot 5. Rakenteita koskevat poikkeustoimenpiteet 6. Kansallinen valvontajärjestelmä 7. Arviointikertomus 8. Taloudellinen vaikutus 9. Päätelmät LIITE 1 Luettelo 31 päivään joulukuuta 1995 mennessä annetuista säädöksistä 1. Puiteasetus 2. Yksityiskohtaiset soveltamista koskevat säännöt 1) Erityinen hankintajärjestelmä 2) Paikallisia tuotteita koskevat tukitoimenpiteet 3. Rakenteita koskevat poikkeustoimenpiteet LIITE 2 Luettelo säädettyjen toimenpiteiden täytäntöönpanemiseksi annetuista hallinnollisista säädöksistä 1. ERITYINEN HANKINTAJÄRJESTELMÄ 2. PAIKALLISIA TUOTTEITA KOSKEVAT TUKITOIMENPITEET 3. RAKENTEITA KOSKEVAT POIKKEUSTOIMENPITEET LIITE 3 Hankintatuet - kokoava taulukko Hankintatuet - kokoava taulukko LIITE 4 Kokoava taulukko - paikallista tuotantoa koskevat tuet ESIPUHE Tämä asiakirja kattaa Aigeanmeren saarilla vuosina 1996 ja 1997 sovellettuja maatalouden erityistoimenpiteitä koskevan vuosittaisen kertomuksen sekä yleisen kertomuksen näiden toimenpiteiden vaikutuksesta saarten taloudelliseen tilanteeseen. Näitä kahta kertomusta on edellytetty asetuksen (ETY) N:o 2019/93 15 artiklan 1 ja 2 kohdassa. 1. JOHDANTO Rhodoksella 2.-3. joulukuuta 1988 pidetyssä Eurooppa-neuvoston kokouksessa tunnustettiin tiettyjen yhteisön saarialueiden erityiset sosiaalis-taloudelliset ongelmat. Mainitun Eurooppa-neuvoston päätelmien ja sitoumusten mukaisesti komissio on tehnyt yhteistyössä Kreikan viranomaisten kanssa yleisluontoisen tutkimuksen Egeanmeren saarten erityisistä ongelmista. Sen perusteella vahvistettiin komission välikertomuksessa [1] tutkimuksen edistymisestä tiivistetysti esitetyt päätelmät. Tutkimuksen tämän vaiheen avulla komissiolla oli mahdollisuus laatia asianmukaiset ehdotukset sisältävä loppukertomus [2], jossa määriteltiin kokonaisvaltainen suunnitelma sekä toimintakeinot Egeanmeren saarten ongelmien ratkaisemiseksi. [1] Asiak. SEC(92)36, lopullinen, 10.1.1992. [2] KOM(92) 569, lopullinen, 23.12. 1992. Tässä loppukertomuksessa annettiin yhteisön toimintalinjat, ja komissio sai mahdollisuuden esittää maataloutta koskevat lainsäädäntöehdotuksensa, joiden perusteella laadittiin EMOTR:n ohjaus- ja tukirahastosta rahoitettavien maataloutta koskevien toimenpiteiden suuntaviivat. Ehdotettujen toimenpiteiden pyrkimyksenä oli edistää pienten saarten (kussakin alle 100 000 asukasta), joille on ominaista muihin yhteisön alueisiin nähden epäedullinen maantieteellinen sijainti ja rakenteellinen jälkeenjääneisyys, taloudellista ja sosiaalista kehitystä. Näillä saarilla vallitsevat ongelmat, jotka hidastavat niiden taloudellista ja sosiaalista kehitystä, johtuvat saariasemasta, syrjäisestä sijainnista, pienestä pinta-alasta sekä vaikeasta pinnamuodostuksesta ja ilmastosta. Näiden saarten erityiset ongelmat huomioon ottaen komission ehdotuksessa esitetään tiettyjä monivuotisia ja monia aloja koskevia toimenpiteitä, joiden tavoitteena on hankinnan helpottaminen, taloudellisen tuotantotuen antaminen omavaraisuusasteen parantamiseksi sekä näiden saarten maatalouden rakenteiden ja asukkaiden elinolosuhteiden parantaminen. Neuvosto hyväksyi komission ehdotukset antamalla asetuksen (ETY) N:o 2019/93 [3]. [3] EYVL L 184, 27.7.1993, s. 1. Vuodesta 1993 alkaen vahvistettujen toimenpiteiden täytäntöönpano oli mahdollista komission annettua viivyttelemättä kaikki soveltamisasetukset. Tehokasta täytäntöönpanoa koskevien hallinnollisten menettelyjen ja talouselämää edustavien toimijoiden uusiin menetelmiin tarvittavan mukautumisen vuoksi vuonna 1993 oli mahdollista toteuttaa vain muutamia paikallisten tuotteiden tukemista koskevia toimenpiteitä. Vuodesta 1994 on ollut mahdollista toteuttaa kaikkia toimenpiteitä, lukuun ottamatta tuotannon kehittämistä ja/tai monipuolistamista ja/tai hedelmien, vihannesten ja kukkien laadun parantamista koskevaa toimenpidettä, jota ei voitu toteuttaa edes vuonna 1995 kansallisen hallintohenkilöstön puuttuessa. Asetuksen (ETY) N:o 2019/93 15 artiklan 1 kohdan mukaan komission on esitettävä vuosittain kertomus säädettyjen toimenpiteiden täytäntöönpanosta. Komissio esitti ensimmäisen kertomuksen ohjelman toteuttamisesta vuonna 1993 ja 1994 Euroopan parlamentille ja neuvostolle vuonna 1996 (KOM(96)387 lopullinen). Komission esitti toisen kertomuksen ohjelman toteuttamisesta vuonna 1995 parlamentille ja neuvostolle vuonna 1998 (KOM(1998)292 lopullinen). Tämä kertomus käsittää ohjelman toteuttamisen vuosina 1996 & 1997. Kertomusten valmistelun viivästyminen johtuu kansallisen hallinnon vaikeuksista keskittää kaikki näillä saarilla sijaitsevista alueellisista yksiköistä saatavat tarvittavat tiedot niiden käsittelyä varten. Asetuksen (ETY) N:o 2019/93 15 artiklan 2 kohdan mukaan komission on esitettävä yleiskertomus Egeanmeren saarten taloudellisesta tilanteesta, joka osoittaa toteutettujen toimenpiteiden vaikutukset. Tätä varten arviontikertomuksen laatiminen annettiin riippumattoman konsultin (Speed Ltd) tehtäväksi ja työn tulokset on esitetty 7 ja 8 kohdassa. 2. Asetuksessa (Ety) N:o 2019/93 säädetyt toimenpiteet Tässä asetuksessa otettiin käyttöön: - erityisiä EMOTR:n tukiosastosta rahoitettavia markkinointitoimenpiteitä, (pääasiassa erityinen hankintajärjestelmä ja tuki tietyille paikallisille tuotteille), joiden rahoittamiseksi yhteisön talousarviossa on erityisiä budjettikohtia, yhteensä 25 miljoonaa EUR vuonna 1996 ja 24,3 miljoonaa EUR vuonna 1997 (21 miljoonaa EUR vuonna 1996 ja 20,4 miljoonaa EUR vuonna 1997 kohdassa B1-1833 kasvituotteiden osalta ja 4 miljoonaa EUR vuonna 1996 ja 3,9 miljoonaa EUR vuonna 1997 kohdassa B1-2513 eläintuotteiden osalta), - rakennepolitiikan alalla tarvittavia poikkeuksia EMOTR:n ohjausosaston tukitoimenpiteiden helpottamiseksi. Näiden poikkeusten osalta talousarvioon ei ole otettu lisämäärärahoja, koska nämä menot katetaan EMOTR:n ohjausosastosta yhteisön tukikehyksen mukaisesti. 3. Toimenpiteiden eteneminen 3.1. Erityinen hankintajärjestelmä Hankintajärjestelmän tavoitteena on korvata saarten maantieteellisestä sijainnista johtuvat ylimääräiset kustannukset hankittaessa muualta yhteisön alueelta lähtöisin olevia päivittäistavaroita niiden saatavuuden varmistamiseksi kohtuullisin edellytyksin. Tähän hankintajärjestelmään kuuluvien tuotteiden määrät määritellään arvioitujen taseiden perusteella, jotka tarkistetaan säännöllisesti markkinoiden tarpeet huomioon ottaen. Erityistä huomiota kiinnitetään tämän järjestelmän aiheuttamiin taloudellisiin vaikutuksiin, erityisesti myönnettyjen etujen todellista siirtymistä loppukäyttäjän hyväksi. Hankintajärjestelmän soveltamiseksi saaret luokiteltiin kahteen ryhmään, A ja B, sen mukaan, mikä on niiden etäisyys mantereelle, ja tuki määriteltiin manner-Kreikan satamista, joista tavanomainen hankinta tapahtuu, laskettujen kuljetuskustannusten perusteella. A ryhmään (mannerta lähellä sijaitsevat saaret) kuuluvat saaret ja nomokset (departementit) ovat seuraavat: Thassos, Samothrake, Sporadit, Kythera, Antikythera, Amoliani, Evian nomoksen saaret, lukuun ottamatta Evian saarta, seuraavat Kykladien nomoksen saaret: Kea, Kythnos, Giaros, Andros, Tinos, Syros, Mykonos, Dilos ja Rinia. B ryhmään (kaukaiset saaret) kuuluvat saaret ja nomokset ovat seuraavat: Dodekanesen nomokset, Khios, Lesbos, Samos ja Kykladien nomoksen saaret lukuun ottamatta A ryhmään kuuluvia saaria. Yhteisön rahoitusosuus on 90 prosenttia toimenpiteiden kokonaiskustannuksista, ja loput 10 prosenttia ovat jäsenvaltion vastuulla. Hankintatuen määräksi on vahvistettu 15 euroa tonnilta A ryhmän osalta ja 30 EUR tonnilta [4] B-ryhmän osalta. Lisäksi tuen 50 prosentin lisäämisestä säädettiin vuodeksi 1993, jotta toimijat toteuttaisivat toimenpiteen nopeasti. [4] Maatalouden muuntokurssien korjauskertoimen (tuolloin 1,207509) poistamisen vuoksi tuki mukautettiin 1. helmikuuta 1995 alkaen vastaavasti 18,11 EUR ja 36,22 EUR tonnilta. Hedelmien ja vihannesten hankkimiseksi säädettiin väliaikaisesta ja asteittain vähenevästä soveltamisesta (1993 - 1997). Tuki vahvistettiin 80 prosentiksi vuoden 1994 osalta, 60 prosentiksi vuoden 1995 osalta, 40 prosentiksi vuoden 1996 osalta ja 20 prosentiksi vuoden 1997 osalta vuonna 1993 sovellettavasta määrästä. Toimenpiteen toteutus alkoi vasta vuonna 1994 tarvittavien hallinnollisten päätösten hyväksymisen ja Kreikan hallinnon ja toimijoiden uuteen menettelyyn mukautumisen vuoksi. Hankintojen kehitys tuotekohtaisesti on seuraava: 1) Jogurtti Toimenpiteen toteutusvaihe: Taulukko 1 >TAULUKON PAIKKA> (1) Asetus (ETY) N:o 2958/93, 27.10 1993. (2) Asetus (EY) N:o 1802/95, 25.7. 1995: maatalouden muuntokurssin korjauskerroin (1,207509) poistettiin 1.2.1995 alkaen ja sen seurauksena ecuina vahvistetut määrät mukautettiin. (3) Asetus (EY) N:o 3004/94, 9.12 1994. (4) Asetus (EY) N:o 206/97, 3.2. 1997. Maitotuotteiden toimittajat eivät osoittaneet kiinnostusta tätä toimenpidettä kohtaan vuonna 1996 ja 1997. Tulos oli odotettu aikaisemman kahden vuoden huonon toteutuksen perusteella. Teollisuus väittää, että jokaiseen purkkiin merkittävän erityisen päällysmerkinnän (kansallinen säännös, joka ilmaisee, että tuote on saanut EMOTR:n tukea) lisäämisestä aiheutuneet tuen alhaiseen määrään ja tuotteen arvoon nähden korkeat kustannukset estävät tuen päätymisen loppukäyttäjän hyväksi Kreikan viranomaiset katsovat, että yksikkötuen lisääminen päällysmerkinnästä aiheutuvan lisäkustannuksen kattamiseksi ja joustavuus tukitodistusten hyväksymisen yhteydessä saattaisi parantaa tämän toimenpiteen toteuttamista. 2) Sokeri Toimenpiteen toteutusvaihe: Taulukko 2 >TAULUKON PAIKKA> (1) Asetus (ETY) N:o 2958/93, 27.10.1993. (2) Asetus (EY) N:o 150/95, 23.1.1995:maatalouden muuntokurssin korjauskerroin (1,207509) poistettiin 1.2.1995 alkaen ja sen seurauksena ecuina vahvistetut määrät mukautettiin. (3) Asetus (EY) N:o 1160/96, 28.6. 1996. (4) Asetus (EY N:o. 1274/97, 1.7.1997. Kreikan sokeriteollisuus on tämän tuotteen suurin toimittaja. Vuonna 1995 se toimitti 92 prosenttia sokerista pienempien sokerikauppiaiden 8 prosenttiin verrattuna. Paikallisen tuotannon/tarpeiden vahvistetun taseen heikko käyttöaste vuonna 1996 johtui Kreikan sokeriteollisuuden pidättymisestä tukijärjestelmästä. Kreikan viranomaisten näkemyksen mukaan tilanne parani vuonna 1997, koska Kreikan sokeriteollisuus on järjestänyt hankintajärjestelmänsä uudelleen ja lisännyt osallistumistaan tukijärjestelmään (67,55 prosenttia), A-ryhmään kuuluvien saarten alhaisista hankinnoista huolimatta. Saman näkemyksen mukaan A-ryhmään kuuluvien saarten hankinnat saattavat lisääntyä, koska näillä saarilla on sokeripohjaisia tuotteita valmistavia pieniä tunnettuja yrityksiä. 3) Vehnäjauho Toimenpiteen toteutusvaihe: Taulukko 3 >TAULUKON PAIKKA> (1) Asetus (ETY) N:o 2958/93, 27.10.1993. (2) Asetus (EY) N:o 150/95, 23.1.1995: maatalouden muutonkurssin korjauskerroin (1,207509) poistettiin 1.2.1995 alkaen ja sen seurauksena ecuina vahvistetut määrät mukautettiin. (3) Asetus (EY) N:o 2949/95, 20.12.1995. (4) Asetus (EY) N:o 24161/96, 18.12. 1996. Toimenpide etenee tyydyttävästi, vaikka A-ryhmään kuuluvien saarten taseen käyttö on vuonna 1997 alhaisempi (58 prosenttia) kuin vuonna 1996. Kreikan viranomaiset katsovat tämän toimenpiteen onnistuneen toteutuksen johtuvan tähän tukijärjestelmään osallistuvien mantereen isojen toimittajien kesken käytävästä terveestä kilpailusta ja erittäin tärkeiden hyödykkeiden, kuten jauhon ja sokerin, kuljetukselle ominaisesta tehokkuudesta. 4) Rehu Seuraava taulukko osoittaa, että tämä toimenpide etenee erittäin tyydyttävästi, varsinkin B-ryhmään kuuluvien saarten osalta, ja joidenkin tuotteiden osalta se on 99 prosenttia arvioidusta hankintataseesta. Limnoksen saarella tuotettu ohra kuuluu hankintajärjestelmään ja se saa A-ryhmään kuuluville saarille säädettyä tukea määräpaikkana olevasta saaresta huolimatta. Heikko tulos johtuu Lesboksen hankinnan vähenemisestä Limnokselta, koska Kreikan viranomaisten mukaan ohran hankinta mantereen pohjoisista satamista Aleksandropolista ja Kavalasta Lesbokselle on kilpailukykyisempää, koska se saa B-ryhmälle myönnettyä tukea. Taulukko 4 (tuhatta EUR) >TAULUKON PAIKKA> (1) Asetus (ETY) N:o 2958/93 27.10.1993. (2) Asetus (EY) N:o 150/95 23.1.1995: 1.2.1995 alkaen maatalouden muuntokurssin korjauskerroin (1,207509) poistettiin ja sen seurauksena mukautettiin ecuina vahvistetut määrät. (3) Asetus (EY) N:o 2949/95 20.12.1995. (4) Asetus (EY) N:o 258/96 12.2.1996. (5) Asetus (EY) N:o 2416/96 18.12.1996. (6) Asetus (EY) N:o 87/97 20.1.1997. 5) Hedelmät ja vihannekset Toimenpiteen toteutusvaihe: >TAULUKON PAIKKA> (1) Asetus (ETY N:o 2958/93, 27.10.1993. (2) Asetus (EY) N:o 150/95, 23.1.1995: maatalouden muuntokurssin korjauskerroin (1,207509) poistettiin 1.2.1995 alkaen ja sen seurauksena ecuina vahvistetut määrät mukautettiin. (3) Asetus (EY) N:o 2995/95 19.12.1995. (4) Asetus (EY) N:o 2432/96 18.12.1996. Hedelmien ja vihannesten hankkimiseksi säädettiin asteittain vähenevästä ja rajoitetusta tuesta (vuoteen 1997 asti) saarten hankintojen helpottamiseksi tietyn jakson ajan siihen asti, kunnes paikallinen tuotanto, johon toteutetaan ohjelmaan sisältyvää erityistä kannustavaa toimenpidettä, on saatu mukautettua. Kuten taulukosta 5 käy ilmi, tämän toimenpiteen soveltaminen edistyy heikosti. Tilanne selittyy sillä, että pienet toimijat suorittavat saarten hedelmien ja vihannesten hankinnan pienissä määrissä, ja näillä toimijoilla ei ole käytössään sellaisia rakenteita, joiden avulla olisi mahdollista toteuttaa tarvittavia hallinnollisia menettelyitä tuen saamiseksi. 3.2. Paikallisia tuotteita koskevat tukitoimenpiteet 1) Karja Tämän alan tukemiseksi on myönnetty seuraavia tukia: - urospuolisten nautaeläinten lihotustuki, joka täydentää 40 EUR päätä kohden maksettavasta naudanliha-alan yhteisestä markkinajärjestelystä annetun asetuksen (ETY) N:o 805/68 4 artiklan b kohdassa säädettyä erityispalkkiota, - asetuksen (ETY) N:o 805/68 4 artiklan d kohdassa säädettyä emolehmäpalkkiota täydentävä palkkio, jota maksetaan naudanlihan tuottajille. Tämän täydentävän palkkion määrä on 40 EUR hakemuksen jättöpäivänä tuottajan pitämää emolehmää kohden, ja sitä maksetaan enintään 40 lehmästä tilaa kohden. Toimenpiteen toteutusvaihe: Taulukko 6 >TAULUKON PAIKKA> (1) Asetukset (ETY) N:o 2019/93, 19.7.1993 ja 2889/93, 21.10.1993. (2) Asetus (EY) N:o 2417/95, 13.10.1995: maatalouden muuntokurssin korjauskerroin (1,207509) poistettiin 1.2.1995 alkaen ja sen seurauksena ecuina vahvistetut määrät mukautettiin. Toimenpide etenee tyydyttävästi. Lisäksi 21-23 prosentista naudoista maksetaan vuosittain toinen maksuosa urospuolisten nautaeläinten lihotustukea. 2) Maitotuotteet Tietyille paikallisesti valmistettujen juustojen (feta, graviera ja ladotyri) yksityiselle varastoinnille maksetaan tukea 2,28 EUR/t/päivä. Varastoinnin enimmäismääräksi on vahvistettu 5 000 tonnia ja vähimmäiskestoksi 60 päivää. Tuen määrä ei saa olla suurempi kuin määrä, joka vastaa tavanomaista 150 päivän varastointia. Toimenpiteen toteutusvaihe Taulukko 7 >TAULUKON PAIKKA> (1) Asetus (EY) N:o 3393/93 10.12.1993. (2) Asetus (EY) N:o 1802/95 25.7.1995: maatalouden muuntokurssin korjauskerroin (1,207509) poistettiin 1.2.1995 alkaen ja sen seurauksena ecuina vahvistetut määrät mukautettiin. Toimenpiteessä on edistytty heikosti tuotannon nopean myynnin vuoksi. 3) Hedelmät, vihannekset ja kukat Tuottajille ja tunnustetuille tuottajaryhmittymille, jotka toteuttavat toimivaltaisten viranomaisten hyväksymän aloiteohjelman, jonka tavoitteena on hedelmä-, vihannes- ja kukkatuotannon kehittäminen ja/tai laadun parantaminen, maksetaan hehtaaritukea. Tukea saavien aloitteiden on pyrittävä tuotannon kehittämiseen ja tuotteiden laadun parantamiseen, erityisesti lajikkeita vaihtamalla ja viljelyyn liittyvillä parannuksilla. Niiden on sisällyttävä vähintään kolmen vuoden ajan toteutettuihin ohjelmiin, jotka kohdistuvat vähintään 0,3 hehtaarin suuruiseen alaan. Ohjelma ei saa koskea tomaatin viljelyä. Tuen määrä, jota maksetaan vuodessa enintään kolmen vuoden ajan, on enintään 500 EUR/ha, jos jäsenvaltion julkinen rahoitus on vähintään 300 EUR/ha ja jos yksittäisten tai yhteenliittyneiden tuottajien osuus on vähintään 200 EUR/ha. Yhteisön tuen määrää vähennetään vastaavasti, jos jäsenvaltion ja/tai tuottajien osuus on pienempi kuin edellä ilmoitetut määrät. Tukea lisätään 100 EUR/ha, jos tuottajaryhmittymä tai -järjestö esittää ja toteuttaa aloiteohjelman, jonka toimeenpanossa suunnitellaan turvautumista tekniseen apuun ja joka koskee vähintään 2 hehtaaria. Vuodesta 1995 edellä mainitut määrät olivat 603,75, 362,25, 241,50 ja 120,75 EUR/ha, maatalouden muuntokurssin korjauskertoimen poistamisen vuoksi. Toimenpiteen odotettiin toteutuvan vuoden 1995 loppuun mennessä, mutta tosiasiassa sitä ei ole toteutettu tähän päivään mennessä. Epäonnistumisen syynä on toimenpiteen kansantajuistamisesta ja viljelijöiden kannustamisesta vastaavan paikallisen hallintohenkilöstön puuttuminen, tuottajien järjestäytymättömyys ryhmiin ja sen seurauksena aloiteohjelman valmistelemattomuus, erikoistuneiden yritysten kiinnostuksen puute tarjota teknistä apua ja pieni tilakoko, joka oli usein pienempi kuin toimenpiteen soveltamisen edellyttämä vähimmäispinta-ala. 4) Perunat Siemen- ja ruokaperunoiden viljelylle maksetaan vuosittain kiinteämääräistä tukea 494 EUR hehtaaria kohden vähintään 0,2 hehtaarin lohkoilla enintään 3 200 hehtaarin vuotuisella viljelyalalla, jolta sato korjataan. Toimenpiteen toteutusvaihe: Taulukko 8 >TAULUKON PAIKKA> (1) Asetukset (ETY) N:o 2019/93 19.7.1993 ja 3404/93, 10.12.1993. (2) Asetus (EY) N:o 150/95, 23.1.1995: maatalouden muuntokurssin korjauskerroin (1,207509) poistettiin 1.2.1995 alkaen ja sen seurauksen ecuina vahvistetut määrät mukautettiin. Toimenpiteessä on edistytty melko tyydyttävästi, ja vuonna 1996 sen toteutuminen oli 48,25 prosenttia ja vuonna 1997 50,5 prosenttia tavoitteeksi asetetusta enimmäismäärästä. Mainittu 3 200 hehtaarin tavoite ei toteutunut todennäköisesti toimenpiteessä vaaditun 0,2 hehtaarin tilan vähimmäispinta-alan vuoksi. 5) Viininviljelyalat - Viinitilat Tma-laatuviinien paikalliseen tuotantoon tarkoitettujen viiniköynnösten viljelyn ylläpitämiselle myönnetään kiinteää tukea, jonka määrä on 394,83 EUR hehtaarilta. Toimenpiteen toteutusvaihe: Taulukko 9 >TAULUKON PAIKKA> (1) Asetus (EY) N:o 3112/93 10.11.1993. (2) Asetus (EY) N:o 2537/95 30.10.1995: maatalouden muuntokurssin korjauskerroin (1,207509) poistettiin 1.2.1995 alkaen ja sen seurauksena ecuina ilmaistut määrät mukautettiin. Toimenpide etenee tyydyttävästi. Viinivuodesta 1997/1998 tukea on myönnetty ainoastaan sellaisille tuottajaryhmittymille tai -järjestöille, jotka toteuttavat kansallisten viranomaisten hyväksymän ohjelmaan kuuluvien tuotettujen viinien laadunparannustoimia, jotka sisältävät erityisesti keinoja viiniyttämisen, varastoinnin ja jakelun edellytysten parantamiseksi. - Väkevien viinien yksityinen varastointi Perinteisillä menetelmillä valmistettujen väkevien laatuviinien, joiden vanhentamisaika on pidempi kuin kaksi vuotta, paikallisen tuotannon vanhentamiseen myönnetään tukea. Sitä maksetaan toisena vanhentamisvuonna enintään 40 000 hehtolitralle/vuosi. Toimenpiteen toteutusvaihe: Taulukko 10 >TAULUKON PAIKKA> (1) Asetus (EY) N:o 3112/93 10.11.1993. (2) Asetus (EY) N:o 2537/95 30.10.1995: maatalouden muuntokurssin korjauskerroin (1,207509) poistettiin 1.2.1995 alkaen ja sen seurauksena ecuina vahvistetut määrät mukautettiin. Toimenpide toteutuu erittäin heikosti, koska paikallinen tuotanto myydään nopeasti markkinoille. Vuonna 1996 varastointi keskeytettiin, joten tukea ei maksettu. Maaliskuussa 1997 varastoitiin 67,5 hehtolitran suuruinen määrä. Tuki maksetaan kaksi vuotta kestäneen varastoinnin päätyttyä. Taulukossa esitetyt kustannukset vastaavat kalenterivuonna varastossa olleen viinin kustannuksia. 6) Oliivitarhat Oliivitarhojen säilyttämiselle perinteisillä oliivipuiden viljelyalueilla myönnettiin kiinteää tukea 120 EUR/ha/vuosi, jos oliivitarhat pidetään hyvässä tuotantokunnossa. Tuen saamiseksi puiden vähimmäistiheydeksi vahvistettiin 50 puuta/ha. Vuodesta 1995 vähimmäistiheys korotettiin 80 puuksi/ha. Toimenpiteen toteutusvaihe: Taulukko 11 >TAULUKON PAIKKA> (1) Asetus (ETY) N:o 2019/93 19.7.1993. (2) Asetus (EY) N:o 150/95 23.1.1995: maatalouden muuntokurssin korjauskerroin (1,207509) poistettiin 1.2.1995 alkaen ja sen seurauksen ecuina vahvistetut määrät mukautettiin. (3) Asetus (EY) N:o 2813/94 18.11.1994. Tiheys: 80 puuta/ha. 7) Hunaja Tunnustetuille hunajantuottajaryhmittymille maksettiin tukea tuotannossa olevaa pesää kohden erityislaatuisen, suureksi osaksi timjamihunajaa sisältävän hunajan tuotantoon. Nämä tuottajat aloittavat vuosittaisten aloiteohjelmien toteuttamisen, jolla pyritään laatuhunajan kaupan pitämisen edellytysten ja myynnin edistämisen parantamiseen. Tuen määrä on 10 EUR/pesä/vuosi, ja sitä myönnetään enintään 50 000 pesälle/vuosi. Kaikille mehiläisviljelijöille, joilla on tuotannossa vähintään 10 pesää, maksetaan tukea 7 EUR pesää kohden ja enintään 100 000 pesästä kahden vuoden siirtymäkauden ajan (1993, 1994) ryhmittymien perustamiseksi ja tunnustamiseksi. Toimenpiteen toteutusvaihe: Taulukko 12 >TAULUKON PAIKKA> (1) Asetus (EY) N:o 3063/93 5.11.1993. (2) Asetus (EY) N:o 2362/95 9.10.1995: maatalouden muuntokurssin korjauskerroin (1,207509) poistettiin 1.2.1995 alkaen ja sen seurauksena ecuina vahvistetut määrät mukautettiin. Havaittiin, että molempina vuosina hyväksytyt määrät ylittivät vahvistetut taseet ja sen seurauksena sovellettiin vähennyskerrointa, joka oli vuonna 1996 0,311048 ja vuonna 1997 0,337757. Vuonna 1996 6 ryhmittymää, jossa oli 912 jäsentä, sai tukea kansallisten viranomaisten hyväksyttyä heidän ohjelmansa. Vuonna 1997 yhdeksän ryhmittymää toimitti ohjelman tuen saamiseksi. 4. EMOTR:n tukiosastolle toimenpiteiden toteuttamisesta aiheutuvat menot Edellä 3 luvussa ilmoitetut ja liitteissä 3 ja 4 olevissa kokoavissa taulukoissa esitetyt kustannukset on laskettu Kreikan viranomaisten kalenterivuosittain toimittamien lukujen perusteella. Kansallisille viranomaisille menojen valvonnalle ja niiden ilmoittamiselle komissiolle asetetut määräajat sekä kalenterivuoden, jona toimenpiteet toteutetaan, ja varainhoitovuoden (16. päivästä lokakuuta seuraavan vuoden 15. päivään lokakuuta), jona maksut suoritetaan EMOTR:n tukiosastosta, välinen siirtymä huomioon ottaen EMOTR:n tukiosastolle varainhoitovuosina 1996 ja 1997 ilmoitetut ja kirjatut menot ovat seuraavat: >TAULUKON PAIKKA> Hankintojen osalta EMOTR:n osuus liitteessä 3 esitettyjen kokonaiskustannusten rahoituksesta on 90 prosenttia. 5. Rakenteita koskevat poikkeustoimenpiteet 1) Poiketen siitä, mitä maatalouden rakenteiden tehokkuuden parantamisesta annetun asetuksen (ETY) N:o 2328/91 [5] 5, 6, 7, 10 ja 19 artiklassa säädetään, Egeanmeren pienten saarten investointituen myöntämiselle on asetettu seuraavat edellytykset: [5] EYVL L 218, 6.8. 1991, s. 1, asetus viimeksi muutettuna asetuksella (EY) N:o 950/97 (EYVL N:o L 142, 2.6. 1997, s. 1). - investointitukijärjestelmää voidaan soveltaa maanviljelijöihin, jotka eivät harjoita maataloutta päätoimisesti, mutta joiden kokonaistulosta vähintään 25 prosenttia on peräisin tilalla harjoitettavasta maataloudesta, ja joiden tilalla ei tarvita yhtä henkilötyöyksikköä (HTY) suurempaa panosta, jos suunnitellut investoinnit ovat enintään 25 000 EUR Paikallisia erikoisuuksia lukuun ottamatta koko elintarviketuotanto on rajoitettava paikalliseen kulutukseen, - yksinkertaistetun kirjanpidon pitäminen, - perhetilojen sianlihatuotannolta ei vaadita asetuksessa (ETY) N:o 2328/91 vahvistettuja rajoja. Suunnitelman toteuttamisen jälkeen tilalla on kuitenkin tuotettava vähintään 10 prosenttia sianrehusta, - munien ja siipikarjanlihan tuotannon osalta perhetilojen investoinnit ovat sallittuja, - investointituen enimmäismäärä nostetaan 55 prosenttiin kaikkien investointien osalta, - tasaushyvitys voidaan korottaa 180,5 EUR nautayksiköltä tilaa kohden maksettavan 3 540 EUR enimmäismäärään asti vuonna 1993, ja sitä voidaan myöntää kaikelle kasvinviljelylle, jos se tapahtuu ympäristön suojelun vaatimusten mukaisesti, - tasaushyvityksen laskemisessa voidaan ottaa huomioon kaikilla tämän alueen epäsuotuisilla alueilla lehmät, joiden maito on tarkoitettu tämän alueen markkinoille. 2) Poiketen siitä, mitä asetuksen (ETY) N:o 4253/88 17 artiklan 3 kohdan toisessa luetelmakohdassa säädetään, yhteisön rahoitusosuuden määrää voidaan lisätä yli 50 prosentiksi tietyillä maataloustuotteiden jalostuksen ja kaupan pitämisen aloilla, jotka tähtäävät asukkaiden elinolojen parantamiseen. Toimenpiteen toteutusvaihe: Taulukko 14 >TAULUKON PAIKKA> 6. Kansallinen valvontajärjestelmä Hankintaan myönnettyjen tukien tehokkaan valvonnan varmistamiseksi julkaistiin ministeriöiden välinen päätös (n:o 443790/22.12.1993), jossa vahvistettiin liitetiedot, joiden on oltava tuotteiden mukana. Päätöksessä nimetään valvonnasta vastaavat yksiköt, vahvistetaan maksutapa sekä annetaan yksityiskohtaiset säännöt sen toteamiseksi, että myönnettyjen tukien todellinen hyöty siirtyy loppukäyttäjälle. Tätä menettelyä sovelletaan liitetietojen osalta kaikissa tapauksissa. Maatalousministeriön alueelliset yksiköt valvovat asiaa pistokokein. Toimenpiteiden toteuttamisesta ja tuen myöntämismenettelystä on julkaistu jokaisen toiminnan osalta paikallisten tuotteiden tukitoimenpiteitä koskevia erityisiä hallinnollisia päätöksiä. Tarkastukset ovat yleisiä hallinnollisia tarkastuksia ja paikalla tehtäviä pistokokeita. Tehdyt tarkastukset ja niiden tulokset käyvät ilmi taulukosta 15. Taulukko 15 >TAULUKON PAIKKA> Rakenteita koskeviin toimenpiteisiin sovelletaan toimenpiteiden tavanomaisesta soveltamisesta säädettyä valvontamenettelyä. Tarkemmin sanottuna: - kehittämissuunnitelmiin sovelletaan kaikille investoinneille tehtäviä tarkastuksia, - jokainen nuorten viljelijöiden aloittamiskorvaus tutkitaan erikseen, jotta todetaan täyttääkö edunsaaja kaikki vaaditut edellytykset, ja tasaushyvitykseen sovelletaan sekä yleisiä hallinnollisia valvontajärjestelmiä että paikalla tehtäviä pistokokeita. 7. Arviointikertomus Riippumattoman konsultin tekemän arviointikertomuksen tulokset ovat seuraavat: "Erityinen hankintajärjestelmä" (EHJ). Vehnäjauholle ja rehulle maksettu tuki osoitti korkeaa toteutumisastetta ja sillä oli suuri vaikutus hintoihin auttaen pitämään kilpailukykyisiä hintoja jopa niiden hankintojen osalta, jotka eivät kuulu tukijärjestelmään. Sokerille ja hedelmille ja vihanneksille maksetun tuen toteutus oli epäsäännöllistä sokerille ja alhainen hedelmille ja vihanneksille ja jogurtin osalta sitä ei toteutettu ollenkaan. Suurimmaksi syyksi hedelmien ja vihannesten sekä jogurtin heikolle tai olemattomalle tukijärjestelmän käytölle on mainittu se, että niitä pidetään kulutustuotteina, joilla on korkea lisäarvo ja niiden saama tuki on hyvin pieni. Toinen syy sille, että hedelmiin ja vihanneksiin ei hyödynnetä tukijärjestelmää, johtuu tukkukaupan ja vähittäiskaupan rakenteesta. Vastaavasti sokeri muodostaa hyvin pienen osan lisäarvoltaan korkeista tuotteista, kuten Turkish delight -makeiset Syroksella tai nekut Khioksella, jotta niillä olisi vaikutusta lopputuotteiden hintoihin. Yleisenä huomautuksena tästä toimenpiteestä voidaan sanoa, että kuljetuskustannusten erot eivät näytä olevan suhteessa todellisiin välimatkoihin eivätkä ne missään tapauksessa vastaa A-ryhmään ja B-ryhmään kuuluvien saarten välisen tuen eroa. Erityistä huomiota herättivät tietyt pienet saaret, joihin tuki ei koskaan päätynyt, kun tuotteita kuljetettiin saarten tärkeimmistä satamista. Tälle toimenpiteelle ehdotettiin joitakin suosituksia, jotka ovat: Saarten ryhmittämisen A- ja B- ryhmiksi korvaaminen järjestelmällä, joka perustuu saaren määräpaikan mukaisiin todellisiin kuljetuskustannuksiin. Tukea saavien tuotteiden uudelleenarviointi tunnistamalla tuotteet, jotka ovat oleellisia ihmisten ja eläinten kulutukselle saarilla vallitseviin tuotanto- ja/tai kulutusolosuhteisiin nähden. Hedelmien ja vihannesten kaupan edistämiseksi saarilla ehdotetaan otettavaksi käyttöön erityisiä kannustimia mantereen tuottajaryhmittymille, jotka ottavat tehtäväkseen tuotantonsa jakelun saarille. "Paikallisia tuotteita koskevat tukitoimenpiteet" Toimenpiteitä toteutettiin laajalti perinteisillä maataloustoiminnan aloilla, karjankasvatuksessa, oliivinviljelyssä, tma-laatuviinejä tuottavilla viinitarhoilla ja mehiläishoidossa. Toimenpiteitä toteutettiin rajoitetusti tuotteiden varastoinnin alalla (juustojen yksityinen varastointi ja viinien vanhentaminen) ja hedelmä- ja vihannesalalla. Jälkimmäisen rajoitettu toteuttaminen johtuu kaupan pitämisen olosuhteista, nimittäin tuotteiden nopeasta kierrosta tai tuen pienuudesta varastointikustannuksiin nähden. Jälkimmäinen johtuu vähimmäistilakoon vaatimuksesta tuen saamiseksi ja tuottajaryhmittymien puuttumisesta. Paikallisen tuotannon tukitoimenpiteille annettu tuki kattaa ratkaisevan prosenttiosuuden tuotantokustannuksista, vaikka se ei olekaan kovin suuri. Näille toimenpiteille ehdotetut suositukset ovat: Ehdotus jatkaa oliivitarhojen, viinitilojen, karjan ja mehiläishoidon tukemista. Juustojen ja viinien yksityiselle varastoinnille tarkoitettujen toimenpiteiden uudelleen tarkastelu tai rajoittaminen. Ehdotus ottaa käyttöön joustavammat perusteet hedelmien ja vihannesten tuottajien tukemiselle ja tuottajaryhmittymien perustamisen uudelleen tarkastelu. "Rakenteita koskevat poikkeustoimenpiteet" Näyttää siltä, että toimenpiteellä on ollut odotettua paljon suurempi vaikutus maatiloilla kehittämissuunnitelmien suurella toteuttamisella. Näille toimenpiteille ehdotetut suositukset ovat: Rakennerahastoihin sovellettavien poikkeusten onnistunut toteuttaminen (kehittämissuunnitelmat, tasaushyvitys, nuoret viljelijät) osoittaa selvästi, että on tarpeen jatkaa tätä toimenpidettä. Julkinen hallinto ja valvonta Asetuksen (ETY) N:o 2019/93 julkisen hallinnon ja valvonnan suurimmat havaitut heikkoudet olivat tehokkaan menetelmän puuttuminen täytäntöönpanon valvomiseksi. Valvontasihteeristön, joka ottaa tehtäväkseen asetuksen täytäntöönpanon valvontatehtävät erityisillä menetelmillä ja käyttäen tietokoneistettuja tietoja ja tiedostoja, perustamista pidetään erittäin suositeltavana. Asetuksessa säädettyjen toimenpiteiden hallinto ja täytäntöönpano kaipaa parannusta erityisesti hankintajärjestelmien maksamisen varmentaminen ja edunsaajien arviointi ja valinta (rekisteri edunsaajista, varmennusmenetelmien yksinkertaistaminen, jälkikäteen tapahtuvan tukien vähentämisen välttäminen). 8. Taloudellinen vaikutus Koska kyse on erityisolosuhteista ja määrältään pienestä tuesta, on selvää, että kahden toteutetun toimenpiteen, erityinen hankintajärjestelmä ja paikallisia tuotteita koskevat tukitoimenpiteet, Egeanmeren saarten taloudellisen tilanteen ilmaisevien vaikutusten osoittimet ovat ensimmäisessä tapauksessa hinnat ja jälkimmäisessä tapauksessa tuotantokustannukset. Kun taas poikkeustoimenpiteissä, joiden toteuttaminen on ylittänyt odotukset, vaikutuksen osoitin on saarten tukea saavien maatilojen korkea prosenttiosuus ja sen merkitys. Tutkimus tehtiin neljässä saarikaupungissa Syroksen, Rodoksen, Khioksen ja Mytilenen nomosten pääkaupungeissa. Erityinen hankintajärjestelmä näyttää vaikuttavan paikallisten markkinoiden hintatasoon ja sen rakenteisiin. Speed Ltd:n tekemän kenttätutkimuksen mukaan erityisen hankintajärjestelmän toteuttaminen aiheuttaa paineita hintojen tasoon alentamalla niinikään niiden tuotteiden hintoja, jotka eivät saa tukea, kuten alla olevasta taulukosta käy ilmi. Rehu: Seuraavat kaksi taulukkoa osoittavat yksityisten kauppiaiden pyrkimykset mukauttaa hintojaan (tukea saavia tai ilman tukea), jotta ne säilyisivät samansuuntaisina suurempia määriä toimittavan yhteenliittymien liiton vastaavien hintojen kanssa. Taulukko 16 >TAULUKON PAIKKA> Taulukko 17 >TAULUKON PAIKKA> A = Andros, K = Kea, M = Milos. Jauho: Loppukäyttäjän hyväksi siirtyvän alennuksen määrä voidaan laskea ainoastaan epäsuorasti. Lopullisten leipomotuotteiden hintaotosten perusteella voitiin tehdä kiinnostava päätelmä, jonka mukaan kaikkien neljän kaupungin hinnat olivat samat tai alhaisemmat kuin vastaavat hinnat Ateenassa. Seuraavaan taulukkoon on koottu jauhon kuluttajahinnan kehitys Ateenan alueella, Khioksella ja Lesboksella. >VIITTAUS KAAVIOON> Tästä taulukosta voidaan havaita, että Khioksen ja Lesboksen saarten keskimääräiset kuluttajahinnat näyttävät ylittävän järjestelmällisesti, vaikkakin määrältään vaihtelevasti, Ateenan-Pireuksen alueen hinnat keskimäärin noin 5 prosentilla. Khioksen ja Lesboksen korkeammat hinnat selittävät sen haitan, jonka kuljetuskustannusten lisääminen lopullisiin kuluttajahintoihin aiheuttaa. Jauhon vähittäishinnan kehitys vuosittaisen vaihtokurssin perusteella on kaikilla alueilla (Ateenan-Pireuksen alue, Khios ja Lesbos) samanlainen ja melko lievä ja hidastuva, mikä selittyy Kreikan inflaatiovauhdin hiljenemisestä viime vuosina. Speed Ltd:n ja paikallisten jauhokaupan edustajien kanssa käydyistä keskusteluista on käynyt ilmi, että eräs erityisen hankintajärjestelmän toteuttamisen myönteisistä vaikutuksista on se, että niiden jaksojen aikana, jolloin tukea ei anneta, teollisuus ei voi palata alkuperäisiin ennen tuen käyttöönottoa voimassa olleisiin hintoihin. Asiakkaat luovat kovan kilpailun vuoksi teollisuudelle paineita pitää hinnat tukea saavien tuotteiden tasolla. Kilpailu näkyy alla olevasta taulukosta havaittavista hinnaneroista. Kilpailu on ankarampaa Ateenan-Pireuksen alueella suurten markettiketjujen soveltaman hintapolitiikan vuoksi. Sokeri: Sokerin osalta vallitsevat sokerimarkkinoiden olosuhteet ja seuraava alueellinen kuluttajahintataulukko ovat ristiriidassa keskenään, minkä perusteella voidaan päätellä, että kuljetuskustannukset eivät määrittele suoraan vähittäishintaa. >VIITTAUS KAAVIOON> Taulukosta voidaan havaita, että sokerin vähittäishinta ei vaihtele suuresti kahden saarikaupungin (Khios, Lesbos) kesken, ja Ateenan-Pireuksen alueen osalta voidaan päätellä, että asetuksella säädetty hinnan tukeminen vaikuttaa myönteisesti kuljetuskustannusten lieventämiseen Egenmeren saarilla. Tämä ei kuitenkaan säily, jos tarkastellaan seuraavia markkinaolosuhteita: - Kreikassa on yksi ainoa sokerintuottaja ja -toimittaja, Pohjois-Kreikassa sijaitseva Kreikan sokeriteollisuus -niminen yritys, - Speed Ltd havaitsi, että Kreikan sokeriteollisuuden toteuttaessa omaa alennuspolitiikkaansa oli vaikeata todistaa, että tuesta saatu hyöty koitui kuluttajan hyväksi, - vuonna 1996 myönnettyjä taseita oli käytetty ainoastaan 4,81 prosenttia eikä hinta muuttunut edellä olevan taulukon mukaisesti. Jogurtti: Tasetta ei toteutettu olleenkaan. Paikallisten tuotteiden tukemista toteutettiin laajasti karjankasvatuksessa, oliivinviljelyssä, tma-laatuviinejä tuottavilla viinitiloilla ja mehiläishoidossa, mutta sitä toteutettiin rajoitetusti tuotteiden varastoinnissa (juustot ja viinin vanhentaminen) ja hedelmien ja vihannesten viljelyssä. Näyttää siltä, että vuosina 1993-1996 maksetut tuet ovat kattaneet erityisen merkittävän osan paikallisesta tuotannosta ja niillä on ollut ratkaiseva vaikutus maataloustoiminnan säilymiseen useimmilla saarialueilla. Tätä toimenpidettä arvioitiin suhteuttamalla tuet todellisiin tuotantokustannuksiin. On tietenkin vaikeaa puhua saarten keskimääräisistä tai edustavista tuotantokustannuksista. Viljelyolosuhteet vaihtelevat merkittävästi keskenään, varsinkin saarilla. Rhodoksen ja Kosin saarilla tehty paikallinen tutkimus osoitti, että tuet kattavat 5,5 prosenttia oliiviöljyn tuotantokustannuksista, 14,9 prosenttia viininvalmistukseen tarkoitettujen viinirypäleiden tuotantokustannuksista, 4,1 prosenttia karjankasvatuksen kustannuksista ja 12,6 prosenttia timjamihunajan tuotantokustannuksista. Taulukko 20 >TAULUKON PAIKKA> Lähde: kenttätutkimus. Oliivinviljelyn säilyttämiseen tarkoitettu tuki sai Khioksella ja Lesboksella (tärkeitä oliivintuottaja-alueita) myönteisen vastaanoton, Lesboksen kahdella oliivintuotanto alueella tuen osuus tuotantokustannuksista on 12,5 prosenttia ja 19,8 prosenttia. Tämä korkea prosenttiosuus osoittaa sen, kuinka tärkeää tuki on useimmille oliivinviljelyyn erikoistuneille saarille. Kykladeilla (oliivintuotanto on varsin rajoitettua tällä alueella) tuen katsottiin olevan riittämätön oliivinviljelyn säilyttämiseksi. Dodekanesian nomoksella tuki katsottiin Kykladeihin verrattuna jonkin verran merkittävämmäksi viljelijöiden tulojen parantamiseksi ja oliivinkasvatuksen säilyttämiseksi. Tuet tma-laatuviinejä tuottavien viinitarhojen säilyttämiseksi saivat myönteisen vastaanoton Lesboksen ja Kykladien nomoksilla. Tuen osuus viinitarhojen säilyttämiseksi ja viininviljelijöiden tulotuki arvioitiin ratkaisevaksi Lesboksen nomoksella (tma-laatuviinit Limnos). Karjankasvatusta koskevilla tukitoimenpiteillä näytti olevan merkittävä osuus karjakannan säilyttämiselle saarilla. Lesboksen nomoksella osuuden arvioitiin olevan "ratkaiseva", kun taas Khioksella, Kykladeilla ja Dodekanesialla se arvioitiin "melko tärkeäksi osuudeksi". Mehiläisviljelijöiden ryhmittymille myönnetty tuki näytti olevan kohtalaisen merkittävä hunajan myyntiolosuhteiden ja myynninedistämisen parantamiseksi. Mehiläishoito ja hunajantuotanto on lisääntynyt Khioksen, Lesboksen ja Kykladien nomoksilla. Itse asiassa Lesboksella tämä sysäys oli ratkaiseva sen jälkeen, kun tuki oli maksettu. Vaikka tutkimus käsittikin erillisiä tuotantoyksiköitä, niiden valinnan perusteella toiminnan järjestelmällisyyden vuoksi voidaan päätellä, että asetuksessa (ETY) N:o 2019/93 säädettyjen toimenpiteiden mukaisesti annettu tuki paikallisen tuotannon tukemiseksi kattaa kriittisen, muttei liian suuren, prosenttiosuuden tuotantokustannuksista, mikä saattaa olla useille maatiloille taloudellisen tuhoutumisen tai selviytymisen välinen ero. Rakenteita koskevat poikkeustoimenpiteet, sellaisina kuin niitä on toteutettu Egeanmeren saarilla vuosina 1994-1997, loivat perustan ei ainoastaan viljelijäväestön ja maanviljelytoiminnan säilymiselle saarilla, vaan myös tehokkaan aloitteen kehittämiselle sen suuntauksen muuttamiseksi, jossa väestö jättää saarten maaseutualueet. Todiste tästä erityisen merkittävästä taloudellisesta vaikutuksesta Egeanmeren saarille ovat ne useat hyväksytyt investointisuunnitelmat ja suurin määrä tiloja (laitoksia), jotka saivat tätä tukea Kreikan kolmentoista alueen kokonaismäärään verrattuna. >VIITTAUS KAAVIOON> >VIITTAUS KAAVIOON> Edellä olevista taulukoista käy ilmi, että kaudella 1994-1997 Egeanmeren pohjois- ja eteläosan viidellä nomoksella kehittämisohjelmien investointien määrä oli 16,4 prosenttia kaikista koko maassa hyväksytyistä ohjelmista. Egeanmeren saaret, joilla on korotetut kannustimet (investointituki jopa 55 prosenttia ja nuorille viljelijöille 68 prosenttia) ja joissa kelpoisuusedellytyksiä sovelletaan joustavasti (viljelijän oikeus tukeen, jos 25 prosenttia tulosta tulee viljelytoiminnasta) asetuksen (ETY) N:o 2019/93 mukaisesti, on alue, jonka osuus kehittämisohjelmia toteuttavista maatiloista on maan suurin. Tarkemmin sanottuna koko alueella 44,64 prosenttia kehittämisohjelmista koskee nuoria viljelijöitä (alle 40-vuotiaita). Samoin 49,25 prosenttia ohjelmista toteuttavat viljelijät, jotka ovat harjoittaneet viljelytoimintaa vähemmän kuin 10 vuotta. Kehittämisohjelmien talousarvion koon osalta 49,6 prosenttia on pienellä talousarviolla toteutettavia ohjelmia (23 000 EUR), joka oli odotettavissa saarten tilakoot huomioon ottaen. Mutta myös huomattavan suuri määrä on suhteellisen suurella talousarviolla toteutettavia ohjelmia (yli 57 000 EUR, eli 20,2 prosenttia ohjelmista). Suurin osa saarilla toteutettavista ohjelmista koskee kasviviljelyn (42 prosenttia), maatalousrakennusten ja -laitteiden (13,2 prosenttia) ja maaseutumatkailutoiminnan (11 prosenttia) investointeja. Koko maahan verrattuna Egeanmeren saaret ovat toteuttaneet varsin vähän traktoreita ja karjankasvatuslaitteita koskevia ohjelmia. 9. Päätelmät Neuvosto antoi asetuksen (ETY) N:o 2019/93 18 päivänä heinäkuuta 1993, ja jo vuodesta 1993 on voitu soveltaa tiettyjä paikallisia tuotteita koskevia tukitoimenpiteitä (kotieläintalouden tukeminen, viiniköynnösten viljelyn ja oliivitarhojen säilyttäminen ja hunajantuotanto). Hankintatoimenpiteitä on voitu soveltaa vasta vuodesta 1994, vaikka tukea lisättiin 50 prosenttia nopean toteuttamisen kannustamiseksi. Hankintatoimenpiteiden toteutumisen keskiarvo oli vuonna 1996 64,0 prosenttia ja vuonna 1997 84,3 prosenttia arvioituihin taseisiin verrattuna ja 74,8% ja 90,3% samoille jaksoille esitettyihin kustannuksiin verrattuna, mutta toteutuminen vaihtelee huomattavasti tuotteen mukaan. Korkein toteutumisen aste oli rehulla ja vehnäjauholla. Alhaisin toteutumisen aste oli hedelmillä, vihanneksilla ja perunoilla. Jogurtin osalta hankintatoimenpiteitä ei toteutettu olleenkaan näiden kahden vuoden aikana. Paikallisten tuotteiden tukitoimenpiteet ovat yleisesti edistyneet tyydyttävästi. Poikkeuksen muodostivat hedelmien, vihannesten ja kukkien tuotantoon liittyvät toimenpiteet, vaikka oli säädetty hedelmien, vihannesten ja perunoiden hankintatuen asteittaisesta vähentämisestä näiden tuotteiden paikallisen tuotannon nopean kehityksen edistämiseksi, jotta hedelmien ja vihannesten saatavuus paikallisilta markkinoilta helpottuisi. Parhaat tulokset saatiin oliivitarhojen säilyttämistä koskevissa toimenpiteissä, joiden osalta tuen saamisen edellytyksenä olevaa vähimmäistiheyttä korotettiin vuodesta 1995 alkaen 50:stä puusta 80:een puuhun/hehtaari, ja tma-laatuviinien tuotantoon tarkoitettuihin viinitiloihin liittyvissä toimenpiteissä sekä hunajaa koskevissa toimenpiteissä. Urospuolisten nautaeläinten lihotukseen, emolehmien pitämiseen sekä siemen- ja ruokaperunoiden viljelyyn liittyvissä toimenpiteissä edistyttiin melko tyydyttävästi. Tiettyjen juustojen ja väkevien viinien yksityistä varastointia koskevat toimenpiteet toteutuivat huonosti, koska paikallinen tuotanto myytiin nopeasti markkinoille näinä vuosina. Rakenteita koskevien poikkeusten osalta annettiin vuonna 1993 maatalouden rakenteiden tehokkuuden parantamisesta annetusta asetuksesta (ETY) N:o 2328/91 poikkeamista koskevia säännöksiä, ja tuona vuonna 15 000 maanviljelijää saattoi hyötyä tasaushyvitystä koskevasta poikkeuksesta. Maataloustuotteiden jalostusta/kaupan pitämistä koskevalla poikkeustoimenpiteellä ei ole tällä kaudella kuitenkaan muita tähän mennessä toteutuneita hankkeita kuin neljän suunnitellun jäädytys- ja varastointiyksikön investoinnin hyväksyminen. Vuosina 1996 ja 1997 Kreikan viranomaiset suorittivat lukuisia tarkastuksia toimenpiteiden moitteettoman soveltamisen varmistamiseksi. Ohjelman hallinnon ja valvonnan yhteensovittamista on tärkeätä tehostaa ja tarkastuksia tuen siirtymisen varmistamiseksi kuluttajan hyväksi on lisättävä. Vaikka yleisesti ottaen ohjelma näyttää etenevän tyydyttävästi, edellä esitetyt ja riippumattoman arvioijan tekemät huomautukset kaipaavat asetukseen (ETY) N:o 2019/93 tehtäviä mukautuksia. Kreikan viranomaiset ovat esittäneet ehdotuksia eräiden toimenpiteiden mukauttamiseksi. Komissio tarkastelee mahdollisuutta tehdä tiettyjä seuraavista seikoista aiheutuvia mukautuksia, ottaen huomioon osan näistä pyynnöistä ja oman arviointinsa perusteella, jonka se on tehnyt tämän asetuksen täytäntöönpanosta: erityisen hankintajärjestelmän osalta: - kahden A-ryhmää ja B-ryhmää koskevan tukiluokan tarkistaminen, - näihin ryhmiin luokiteltujen saarten luokituksen tarkistaminen, - kolmannen tukiluokan tai saarten suurimmista satamista saarten pienemmille satamille tapahtuvan kuljetuksen kustannusten ryhmän käyttöönoton kannattavuus, - tuotteiden luettelon tarkistaminen, erityisesti sellaisten tuotteiden, kuten jogurtti, sokeri ja hedelmät ja vihannekset, poistaminen luettelosta tai pitäminen siinä tai oljen mahdollinen lisääminen rehujen hankintaan; paikallisen tuotannon tuen osalta: - tuoteluettelon tarkistaminen, erityisesti sellaisten tuotteiden, kuten maitotuotteet (koskee juustojen varastointia), hedelmät ja vihannekset, kukat, ja viinialalla viinien/väkevien viinien varastointi, pitäminen luettelossa tai poistaminen siitä, - saariluettelon tarkistaminen Gavdoksen saaren mahdolliseksi lisäämiseksi hankintatukijärjestelmään ja oliivinviljelyn säilyttämiseksi maksettavan tuen järjestelmään. Tämä saari sijaitsee 35 mailia Kreetasta lounaaseen, sillä on 60 asukasta, 2 000 lammasta, oliivitarhoja eikä siellä ole juomavettä eikä sähköä. Uudella jaksolla 2000 - 2006 rakenteita koskevat poikkeustoimenpiteet poistetaan, koska erityisiä edellytyksiä ei oteta enää huomioon Egeanmeren saarilla uudessa maaseudun kehittämistä koskevassa asetuksessa (1257/1999). Tätä toimenpidettä toteutettiin kuitenkin hyvin onnistuneesti Egeanmeren saarilla. Neuvoston asetuksen (EY) N:o 1257/1999 53. johdantokappaleen mukaan Kreikan viranomaiset voivat toimittaa komissiolle hyvin perustellun pyynnön maatilojen hyväksi toteutettavaksi joustoksi tai poikkeuksen soveltamiseksi, maataloustuotteiden jalostuksen ja kaupan pitämisen investoinneille sekä toiminnan eriyttämistoimenpiteille näiden saarten maaseutualueiden monimuotoisen toiminnan edistämiseksi. Tukimäärän lisääminen on kuitenkin perusteltua saarten korkeammilla investointikustannuksilla muuhun maahan verrattuna ja muilla näille saarille tyypillisillä luonnonhaitoilla. LIITE 1 Luettelo 31 päivään joulukuuta 1995 mennessä annetuista säädöksistä 1. Puiteasetus - Neuvoston asetus (ETY) N:o 2019/93, annettu 19 päivänä heinäkuuta 1993, tiettyjä maataloustuotteita koskevista erityistoimenpiteistä Egeanmeren pienten saarten hyväksi(1) (1) EYVL L 184, 27.7.1993, s. 1. 2. Yksityiskohtaiset soveltamista koskevat säännöt 1) Erityinen hankintajärjestelmä: - Komission asetus (ETY) N:o 2958/93, annettu 27 päivänä lokakuuta 1993, neuvoston asetuksen (ETY) N:o 2019/93 soveltamista koskevista yksityiskohtaisista säännöistä tiettyjen maataloustuotteiden erityisen hankintajärjestelmän osalta(1), (1) EYVL L 267, 28.10.1993, s. 4. - Komission asetus (EY) N:o 3163/93, annettu 17 päivänä marraskuuta 1993, Egeanmeren pienten saarien maitotuotteiden hankintaa koskevan erityisjärjestelmän mukaisesti tehtävästä arvioidusta hankintataseesta(1), muutettu 9 päivänä joulukuuta 1994 annetulla komission asetuksella (EY) N:o 3004/94(2), (1) EYVL L 283, 18.11.1993, s. 18. (2) EYVL L 317, 10.12.1994, s. 4. - Komission asetus (EY) N:o 1802/95, annettu 25 päivänä heinäkuuta 1995, tietyistä hinnoista ja määristä, joiden arvoa ecuina on maatalouden muuntokurssien korjaustekijän poistamisen vuoksi mukautettu, ennen 1 päivää heinäkuuta 1995 annettujen maito- ja maitotuotealan asetusten tarkistamisesta ja muuttamisesta(1), (1) EYVL L 174, 26.7.1996, s. 27. - Komission asetus (EY) N:o 1445/94(1), annettu 23 päivänä kesäkuuta 1994, ja asetus (EY) 1731/95(2), annettu 14 päivänä heinäkuuta 1995, Egeanmeren pienten saarten sokerin hankintataseen erityisen järjestelmän soveltamista koskevista yksityiskohtaisista säännöistä ja arvioidun sokerin hankintataseen vahvistamisesta markkinointivuosiksi 1994/95 ja 1995/96, (1) EYVL L 157, 24.6.1994, s. 7. (2) EYVL L 165, 15.7.1995, s. 4. - Komission asetus (EY) N:o 3254/93(1), annettu 26 päivänä marraskuuta 1993, neuvoston asetuksen (ETY) N:o 2019/93 soveltamista koskevista yksityiskohtaisista säännöistä Egeanmeren pienten saarien hyväksi toteutettavien tiettyjen hedelmien ja vihannesten erityisen hankintajärjestelmän osalta, muutettu komission asetuksilla (EY) N:o 2747/94(2) ja (EY) N:o 3128/94(3), (1) EYVL L 293, 27.11.1993, s. 34. (2) EYVL L 290, 11.11.1994, s. 8. (3) EYVL L 330, 21.12.1994, s. 45. - Komission asetus (EY) N:o 822/94(1), annettu 13 päivänä huhtikuuta 1994, tiettyjä maataloustuotteita koskevista erityistoimenpiteistä Egeanmeren pienten saarien hyväksi annetun neuvoston asetuksen (ETY) N:o 2019/93 liitteessä tarkoitettujen omenien yhdistetyn nimikkeistön koodien mukauttamisesta(1), (1) EYVL L 95, 14.4.1994, s. 1. - Komission asetus (EY) N:o 1363/95(1), annettu 15 päivänä kesäkuuta 1995, ennen 1 päivää helmikuuta 1995 sellaiset tietyt hinnat ja määrät vahvistavien asetusten, joiden ecuina ilmoitetut arvot on mukautettu maatalouden muuntokurssien korjauskertoimen poistamisen vuoksi, muuttamisesta hedelmä- ja vihannesalalla sekä hedelmä- ja vihannesjalostealalla(1), (1) EYVL L 132, 16.6.1995, s. 8. - Komission asetus (EY) N:o 825/94(1), annettu 13 päivänä huhtikuuta 1994, neuvoston asetuksen (ETY) N:o 2019/93 soveltamista koskevista yksityiskohtaisista säännöistä annetun asetuksen (ETY) N:o 3254/93 liitteissä tarkoitettujen omenien yhdistetyn nimikkeistön koodien mukauttamisesta(1), (1) EYVL L 95, 14.4.1994, s.7 - Komission asetus (ETY) N:o 3175/94(1), annettu 21 päivänä joulukuuta 1994, Egeanmeren pienten saarien viljatuotteiden erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta(1), (1) EYVL L 274, 6.11.1993, s. 12 - Komission asetus (ETY) N:o 3173/94(1), annettu 21 päivänä joulukuuta 1994, Egeanmeren pienten saarten hyväksi toteutettavien erityistoimenpiteiden soveltamista koskevista yksityiskohtaisista säännöistä kuivarehun erityisen hankintajärjestelmän osalta, (1) EYVL L 335, 23.12.1994, s. 51. - Neuvoston asetus (EY) N:o 150/95 1995(1), annettu 23 päivänä tammikuuta 1995, yhteisessä maatalouspolitiikassa sovellettavista muuntokursseista ja laskentayksiköstä annetun asetuksen (ETY) N:o 3813/92 muuttamisesta(1). (1) EYVL L 22, 31.1.1995, s. 1. 2) Paikallisia tuotteita koskevat tukitoimenpiteet - Komission asetus (ETY) N:o 2889/93, annettu 21 päivänä lokakuuta 1993, tietyistä neuvoston asetuksen (ETY) N:o 2019/93 soveltamista koskevista yksityiskohtaisista säännöistä naudanlihantuottajien erityispalkkion ja emolehmäkarjan pidosta myönnettävän palkkion lisien osalta(1), (1) EYVL L 263, 22.10.1993, s. 8. - Komission asetus (EY) N:o 2417/95, annettu 13 päivänä lokakuuta 1995, naudanliha-alan asetusten, joissa vahvistetaan ennen 1 päivää helmikuuta 1995 eräitä hintoja ja määriä, joiden ecumääräinen arvo on tarkistettu maatalouden muuntokurssien korjauskertoimen kumoamisen vuoksi, ajan tasalle saattamisesta ja muuttamisesta(1), (1) EYVL L 248, 14.10.1995, s. 39. - Komission asetus (ETY) N:o 3393/93, annettu 10 päivänä joulukuuta 1993, Egeanmeren pienillä saarilla valmistettujen tiettyjen juustojen yksityisen varastoinnin tuen myöntämistä koskevista yksityiskohtaisista säännöistä(1), (1) EYVL L 306, 11.12.1993, s. 32. - Komission asetus (EY) N:o 3253/93, annettu 26 päivänä marraskuuta 1993, neuvoston asetuksen (ETY) N:o 2019/93 soveltamista koskevista yksityiskohtaisista säännöistä Egeanmeren pienten saarien paikallisten tuotteiden tukitoimenpiteiden osalta hedelmä-, vihannes- ja kukka-alalla(1), (1) EYVL L 293, 27.11.1993, s. 28. - Komission asetus (EY) N:o 3404/93, annettu 10 päivänä joulukuuta 1993, Egeanmeren pieniä saaria koskevista erityistoimenpiteistä annetun neuvoston asetuksen (ETY) N:o 2019/93 yksityiskohtaisista soveltamissäännöistä tiettyjen maataloustuotteiden, ruokaperunoiden ja siemenperunoiden viljelyn osalta(1), (1) EYVL L 310, 14.12.1993, s. 7. - Komission asetus (EY) N:o 3112/93, annettu 10 päivänä marraskuuta 1993, Egeanmeren pienille saarille myönnettävää tukea koskevan erityisen järjestelmän soveltamista koskevista yksityiskohtaisista säännöistä viinitarhojen ja väkevien viinien yksityisen varastoinnin osalta(1), (1) EYVL L 278, 11.11.1993, s. 52. - Komission asetus (EY) N:o 2537/95, annettu 30 päivänä lokakuuta 1995, ennen 1 päivää helmikuuta 1995 sellaiset tietyt hinnat ja määrät vahvistavien asetusten, joiden ecuina ilmoitetut arvot on mukautettu maatalouden muuntokurssien korjauskertoimen poistamisen vuoksi, muuttamisesta viininviljelyalalla(1), (1) EYVL L 260, 31.10.1995, s. 10 - Komission asetus (ETY) N:o 2837/93(1), annettu 18 päivänä lokakuuta 1993, neuvoston asetuksen (ETY) N:o 2019/93 soveltamista koskevista yksityiskohtaisista säännöistä oliivitarhojen säilyttämisen osalta perinteisillä viljelyalueilla, muutettu 20 päivänä joulukuuta 1993 annetulla komission asetuksella (EY) N:o 3499/93(2) ja 18 päivänä marraskuuta 1994 annetulla komission asetuksella (EY) N:o 2813/94(3), (1) EYVL L 260, 19.10.1993, s. 5. (2) EYVL L 319, 21.12.1993, s. 22. (3) EYVL L 298, 19.11.1994, s. 24. - Komission asetus (EY) N:o 3063/93, annettu 5 päivänä marraskuuta 1993, neuvoston asetuksen (ETY) N:o 2019/93 soveltamista koskevista yksityiskohtaisista säännöistä laatuhunajan tuotantoa koskevan tukijärjestelmän osalta(1), (1) EYVL L 274, 6.11.1993, s. 5. - Komission asetus (EY) N:o 2362/95, annettu 9 päivänä lokakuuta 1995, ennen 1 päivää helmikuuta 1995 hunajantuotantoon Egeanmeren pienillä saarilla myönnettävän tuen, jonka ecuina ilmoitettu arvo on mukautettu maatalouden muuntokurssien korjauskertoimen poistamisen vuoksi, määrän vahvistavan neuvoston asetuksen (ETY) N:o 2019/93 muuttamisesta(1). (1) EYVL L 241, 10.10.1995, s. 12. 3. Rakenteita koskevat poikkeustoimenpiteet - Komission päätös, tehty 4 päivänä toukokuuta 1994, maatalouden rakenteiden tehokkuuden parantamisesta Kreikassa (Egeanmeren pienillä saarilla) asetuksen (ETY) N:o 2328/91 mukaisesti, - Komission päätös, tehty 28 päivänä maaliskuuta 1995, maatalouden rakenteiden tehokkuuden parantamisesta Kreikassa asetuksen (ETY) N:o 2328/91 mukaisesti LIITE 2 Luettelo säädettyjen toimenpiteiden täytäntöönpanemiseksi annetuista hallinnollisista säädöksistä 1. ERITYINEN HANKINTAJÄRJESTELMÄ - Ministeriön päätös n:o 443790/22.12.1993, liiteasiakirjoista Egeanmeren pienten saarien tiettyjen maataloustuotteiden hankintatuen maksamiseksi (julkaistu virallisen lehden B-sarjassa N:o 927, 23.12.1993), - Ministeriön päätös n:o 186854/19.7.1995 menettelyistä ja liiteasiakirjoista Egeanmeren pienten saarien tiettyjen maataloustuotteiden hankintatuen maksamiseksi tehdyn päätöksen 443790/22.12.1993, - Hallinnollinen päätös n:o 2/94, muutettuna ja täydennettynä hallinnollisilla päätöksillä 4/94 ja 8/94, jolla tukea saavien tuotteiden kuljetuksesta ja tavanomaisesta kaupan pitämisestä otettiin käyttöön tiukat säännöt, jotka koskevat ostohinnan merkitsemistä kuljetusasiakirjaan (virallinen lehti N:o 244, 7.4.1994), - Hallinnollinen päätös n:o 4/94, Egeanmeren pienillä saarilla kulutettavien tukea saavien jogurttien pakkausmerkinnöistä, - Hallinnollinen päätös n:o 5/95/19.5.1995, Egeanmeren saarilla kulutettavien tukea saavien jogurttien pakkausmerkinnöistä (virallinen lehti 2 sarja N:o 489, 1.6.1995), - Ministeriön päätös n:o A2-1292/22.3.1994, Egeanmeren saarilla hankintatukea saavan rehun kaupan pitämisestä (virallinen lehti N:o 244, 7.4.1994), - Ministeriön päätös n:o A2-2201/15.4.1994 irtotavarana olevan rehun kaupan pitämisestä Egeanmeren saarilla (virallinen lehti N:o 313, 25.4.1994), - Kiertokirje n:o 145348, 26.1.1996, tiettyjen maataloustuotteiden erityisestä hankintajärjestelmästä Egeanmeren pienillä saarilla. 2. PAIKALLISIA TUOTTEITA KOSKEVAT TUKITOIMENPITEET - Kotieläintuotanto: Ministeriön päätös n:o 190019/1.7.1994, urospuolisten nautaeläinten lihotukseen myönnettävästä täydentävästä tuesta ja emolehmäpalkkiota täydentävästä palkkiosta (virallinen lehti N:o 536, 7.7.1994); - Tiettyjen paikallisesti valmistettujen juustojen yksityinen varastointi: Ministeriön päätös n:o 190080/1.7.1994, tietyille paikallisesti valmistettujen juustojen yksityiselle varastoinnille maksettavaan tukeen liittyvistä saapumista, lähtemistä, valvontaa ja täydentäviä menettelyitä koskevista liiteasiakirjoista asetusten (ETY) N:o 2019/93 ja (EY) N:o 3393/93 mukaisesti; - Ruoka- ja siemenperunoiksi tarkoitettujen perunoiden tuotanto: Kiertokirje n:o 166309/26.2.1994, Egeanmeren saarten perunantuottajille maksettavan hehtaarituen myöntämismenettelyistä; - Tma-laatuviinien tuotantoon tarkoitettujen viiniköynnösten viljelyn säilyttämisestä perinteisillä tuotantoalueilla: Kiertokirjeet n:o 444236/1.12.1993 ja 326567/16.3.1994, Egeanmeren pienten saarten tma-laatuviinien tuotantoon tarkoitettujen viiniköynnösten erityisen tukijärjestelmän täytäntöönpanosta neuvoston asetuksen (ETY) N:o 2019/93 mukaisesti, Ministeriön päätös n:o 328321/14.3.1995 tma-laatuviinien tuotantoon tarkoitettujen viiniköynnösten viljelyn säilyttämiselle Egeanmeren pienillä saarilla maksettavan tuen myöntämisestä neuvoston asetuksen (ETY) N:o 2019/93 mukaisesti (virallinen lehti B-sarja N:o 211, 23.3.1995); - Paikallisesti valmistettujen väkevien viinien vanhentaminen Ministeriön päätös n:o 189304/28.6.1994, Egeanmeren pienten saarten väkevien viinien vanhentamiseen maksettavan tuen myöntämismenettelystä; - Oliivitarhojen säilyttäminen: Kiertokirje n:o 212538/7.12.1993, täydentävän tuen myöntämismenettelyistä Egeanmeren pienten saarten oliivitarhojen säilyttämiseksi; - Hunaja: Kiertokirje n:o 212538/7.12.1993, pesää kohden maksettavan tuen myöntämismenettelyistä laatuhunajan tuottamiseksi (virallinen lehti B-sarja N:o 215, 1.4.1994), Päätös n:o 329361/23.3.1994, vastuullisista viranomaisista, menettelyistä, liiteasiakirjoista ja tarkastuksista laatuhunajan (timjamihunaja) tuotannolle maksettavan tuen erityisen myöntämisjärjestelmän täytäntöönpanemiseksi Egeanmeren pienillä saarilla (virallinen lehti B-sarja N:o 215, 1.4.1994), Ministeriön päätös n:o 344487/17.4.1995, hunajantuottajaryhmittymien aloiteohjelmien hyväksymisestä vuodeksi 1995; - Hallinto ja valvonta: Maatalousministeriön kiertokirje n:o 173440/27.3.1995, yhdenmukaistetusta hallinto- ja valvontajärjestelmästä sekä tiettyjen yhteisön tukijärjestelmien yksityiskohtaisten sääntöjen soveltamisesta. 3. RAKENTEITA KOSKEVAT POIKKEUSTOIMENPITEET - Ministeriön asetus n:o 112, 27.12.1993, tiettyjä maataloustuotteita koskevista erityistoimenpiteistä Egeanmeren pienten saarten hyväksi annetun asetuksen (ETY) N:o 2019/93 täytäntöönpanemiseksi - Rakenteita koskevat poikkeustoimenpiteet: Kehittämissuunnitelmat, Tasaushyvitys, - Ministeriön asetus n:o 149, 30.11.1994, vuoden 1994 vuoristoalueiden ja epäsuotuisten alueiden tukiohjelmasta (tasaushyvitys) neuvoston asetuksen (ETY) N:o 2328/91 mukaisesti maatalouden rakenteiden parantamiseksi, - Ministeriön päätös n:o 415312/6255, 29.9.1994, menettelyistä investointisuunnitelmien sisällyttämiseksi 29.3.1991 annettuun neuvoston asetukseen (ETY) N:o 866/90 näiden maataloustuotteiden jalostuksen ja kaupan pitämisen edellytysten parantamiseksi; muutettu 22.12.1993 annetulla neuvoston asetuksella (EY) N:o 3669/93 sekä myöntämismenettelyllä kansallisen ja yhteisön tuen edunsaajille, - Kiertokirje n:o 432922/7249, 12.12.1994 asetuksen (ETY) N:o 866/90 täytäntöönpanosta ajanjaksona 1994 - 1999, - Ministeriön päätös n:o 372828/10012, 11.12.1996 nuorten viljelijöiden viljelyn aloittamisen kannustamisesta asetuksen (ETY) N:o 2328/91 soveltamiseksi, - Ministeriön päätös n:o 252, 11.12.1996 maatalouden rakenteiden mukauttamisen nopeuttamiseen tarkoitetusta kannustamisesta ja taloudellisesta tuesta asetuksen (ETY) N:o 2328/91 soveltamiseksi. LIITE 3 Hankintatuet - kokoava taulukko (EMOTR:n tukiosastosta katetaan 90% taulukossa ilmoitetusta määrästä) >TAULUKON PAIKKA> LIITE 4 Kokoava taulukko - paikallista tuotantoa koskevat tuet >TAULUKON PAIKKA> (1) josta 384 t feta-juustoa ja 14 t graviera-juustoa. Kumpikin 150 päiväksi. (2) 320 t feta-juustoa 150 päiväksi. (3) Varastoitu alle 2 vuotta. (4) Viety varastoon maaliskuussa 1997. SEK(92) 36 lopullinen, 13. tammikuuta 1992. KOM(92) 569 lopullinen 23. joulukuuta 1992. EYVL 184, 27.7.1993, s. 1. Maatalouden muuntokurssin poistamisen jälkeen vuodesta 1995 tuen määrä on ollut vastaavasti 18 EUR tonnilta ja 36 EUR tonnilta. EYVL L 218 6.8.1991, s. 1. Viimeksi muutettuna asetuksella (EY) N:o 950/97 (EYVL L 142, 2.6.1997, s. 1).